ત્રણેક વર્ષ પહેલાં બનાવાયેલી એક સૉશિઅલ મીડિયા એપ લોકપ્રિયતામાં અત્યારે ઊછાળો મારી રહી છે. કારણ? તેણે વચન આપ્યું છે કે ફેસબૂક અને ઇન્સ્ટાગ્રામે જે ભૂલો કરી છે તે તે નહીં કરે. ‘વીરો’ (vero)આ એપનું નામ. તેની શરૂઆત વર્ષ ૨૦૧૫માં કરાઈ હતી. લેબેનોનના ઉદ્યોગપતિ આયમાન હરીરીએ તેની સહ સ્થાપના કરી હતી. તેનો જે સંકલ્પ છે તે વપરાશકારોને આકર્ષી રહ્યો છે. આ એપ હવે આઈફૉન અને એન્ડ્રૉઇડ ફૉન પર ઉપલબ્ધ છે. તાજેતરમાં તેને ખૂબ જ ડાઉનલૉડ કરવામાં આવી રહી છે. આ પ્રમાણ એટલું વધુ હતું કે તેના લીધે ટેક્નિકલ પ્રશ્નો સર્જાઈ ગયા હતા. આ એપ વપરાશકારોને મૂવી, સંગીત, લિન્ક, સ્થળો અને ફૉટાઓ મૂકવા દે છે અને વાસ્તવિક જીવનનું પ્રતિબિંબ પાડતા સાચા અર્થમાં સૉશિયલ અનુભવનું વચન આપે છે.